标题：841年
中国纪年
841年，唐武宗至道昭肃孝皇帝会昌元年
历史大事
改元会昌会昌元年（八四一）正月九日，武宗祭祀昊天上帝于圜丘，御临丹凤楼，大赦天下，改元会昌。
回纥十三部立乌介可汗
开成五年（八四0），回纥被黠戛斯大军攻灭，部落逃散。会昌元年（八四一）二月，原临近牙帐十三部落拥立乌希特勒为乌介可汗。南逃，屯保于错甲山（今蒙古哈尔和林南）。
张仲武讨平幽州军乱
会昌元年（八四一）九月廿六日，幽州（今北京）军乱，杀节度使史元忠，推牙将陈行泰为留后。行泰遣监军随从赴京求为节度使。宰相李德裕以为，以往河朔藩镇内乱，朝廷遣使赐诏处置过急，以致杀将逐帅者速稳定军情。今若暂不赐诏授行泰为节度使，坐以静观，其内部必然生变。不久，果如德裕所料，幽州复乱，将士杀陈行泰，立牙将张绛，遣使赴京求为节度使。朝廷仍不置可否。时幽州雄武军（今河北蓟县北）使张仲武欲起兵讨伐张绛，十月，遣其部从吴仲舒奉表至京，称绛治军残虐，请以本军讨除。德裕以为，行泰、绛皆以军中大将名义上表，胁迫朝廷，邀求节钺，故不可许。今仲武发兵讨乱，先奉表奏请朝廷批准，故应授任仲武。武宗遂以仲武为幽州留后。仲武率军攻克幽州。二年正月，诏以张仲武为幽州节度使。刘弘逸、薛季棱赐死枢密使刘弘逸、薛季棱在文宗朝颇得宠遇，左神策中尉仇士良深为忌恨。开成五年（八四0）正月，文宗病重，刘、薛二人与宰相杨嗣复、李珏奉密诏，欲以太子成美继位。左神策中尉仇士良等矫诏拥立武宗。武宗即位后，仇士良屡进谗言，劝武宗除去刘、薛二人。会昌元年（八四一）三月廿四日，武宗诏赐刘弘逸、薛季棱死；遣中使诛杨嗣复和李珏。宰相李德裕等屡上表谏阻，遂改贬嗣复为潮州刺史，李珏为昭州（今广东平乐西）刺史。武宗亲受道家法篆武宗颇好道术，开成五年（八四0）秋，召道士赵归真等八十一人入宫，命于三殿建九天道场。会昌元年（八四一）六月，武宗亲临九天道场，受道家法篆。右拾遗王哲上疏谏止，诏贬河南府士曹参军。乌介可汗劫持太和公主开成五年（八四0），黠戛斯出兵攻灭回纥，得太和公主。黠戛斯自以为系汉李陵后裔，与唐同姓，遂遣达干十人护送公主归还长安。回纥十三部新立乌介可汗闻讯，率军半途袭杀达干，截获公主，南行屯兵于天德军（今内蒙乌垃特前旗东北）境内。乌介可汗使公主上表，称回纥可汗已立，请求册封。又令其宰相颉干迦斯等人上表，请求借振武（今内蒙和林格尔北）一城安置公主、可汗。会昌元年（八四一）十二月十四日，武宗遣右金吾大将军王会等慰问乌介可汗，并赈济米二万斛。又赐乌介可汗敕书，令其收复失地，不得借城久居塞下，并令放公主还唐。中书省奏改外官实物俸禄会昌二年（八四二）二月一日，中书省奏改外官俸禄。其一，按元和七年（八一二）敕文，河东（今山西太原南）、凤翔（今陕西）、鄜坊（今陕西富县）、邠宁（今陕西彬县）等道州县官，令户部增给俸禄六万二千五百贯。但此后户部未能按时支给，以致铨选官员畏惧荒远，不愿赴任。请今后皆给予实物，按月支付，由观察判官专管此事，年终计帐申报户部。其二，赴任州县官，多在京借债，到任后遂贪污受贿归还，请今后由户部先借付两月俸禄，以后逐月扣除，以便新官上任时，衣食充足，既无借债利息，当可贵其清廉。武宗准奏。萧俯卒萧俯，字思谦，梁武帝后裔。贞元七年（七九一）举进士。登贤良方正制科，拜右拾遗。元和六年（八一一），召为翰林学土，累迁御史中丞。穆宗即位，为令狐楚推荐，拜中书侍郎、同平章事。与段文昌献“销兵”之议，致河朔再叛。长庆元年（八二一）十月，改兵部尚书。二年，授同州（今陕西大荔）刺史。宝历二年（八二六），以太子少保分司东都（今河南洛阳）。文宗即位初，授检校左仆射、守太子少师致仕，隐居济源（今河南）。会昌二年（八四二）卒。柳公权左迁太子詹事右散骑常侍柳公权与宰相李德裕关系亲密，会昌二年（八四二）二月，宰相崔珙奏以公权为集贤学士、判院事。德裕以公权迁宫非由已出，借故贬公权为太子詹事。李德裕奏请改撰《宪宗实录》会昌元年（八四一），宰相李德裕以《宪宗实录》旧本尚不完备为由，奏请改撰。四月一日，敕令史官重修。史官郑亚奉敕改撰，秉承德裕意图，削去《实录》所载德裕父李吉甫为相时恶迹，颇为朝议所嗤。三年十月，宰相、监修国史李绅、史官郑亚进重修《宪宗实录》四十卷。中书奏请复修《时政记》会昌元年（八四一）六月，中书奏请据高宗朝宰相姚踌领衔修《时政记》先例，由宰相每月修纂，月终送交史馆。诏准奏。宗密禅师卒会昌元年（八四一），宗密禅师卒。宗密，俗姓何，西充（今四川）人。少通经史，有大志。元和二年（八0七）赴京应试贡举，途经遂州（今四川遂宁），听道圆和尚说法，遂削发为僧，从道圆学法。后赴京师学法于澄观大师，住终南草堂寺圭峰阑若。太和（八二八——八三五）中，曾入宫讲经，赐紫衣。宰相萧俯、裴休、温造等皆从问道。卒年六十二岁。著《禅源诸诠》、《华严原人论》等。宣宗朝追谥定慧禅师。
通鉴记载
文宗元圣昭献孝皇帝下会昌元年（辛酉，公元八四一年） 
春，正月，辛巳，上祀圆丘，赦天下，改元。 
刘沔奏回鹘已退，诏沔还镇。 
二月，回鹘十三部近牙帐者立乌希特勒为乌介可汗，南保错子山。 
三月，甲戌，以御史大夫陈夷行为门下侍郎、同平章事。 
初，知枢密刘弘逸、薛季陵宠于文宗，仇士良恶之。上之立，非二人及宰相意，故杨嗣复出为湖南观察使，李珏出为桂管观察使。士良屡谮弘逸等于上，劝上除之。乙未，赐弘逸、季陵死，遣中使就潭、桂州诛嗣复及珏。户部尚书杜悰奔马见李德裕曰：“天子年少，新即位，兹事不宜手滑！”丙申，德裕与崔珙、崔郸、陈夷行三上奏，又邀枢密使至中书，使入奏。以为：“德宗疑刘晏动摇东宫而杀之，中外咸以为冤，两河不臣者由兹恐惧，得以为辞。德宗后悔，录其子孙。文宗疑宋申锡交通籓邸，窜谪至死。既而追悔，为之出涕。嗣复、珏等若有罪恶，乞更加重贬。必不可容，亦当先行讯鞫，俟罪状著白，诛之未晚。今不谋于臣等，遽遣使诛之，人情莫不震骇。愿开延英赐对。”至晡时，开延英，召德裕等入。德裕等泣涕极言：“陛下宜重慎此举，毋致后悔！”上曰：“朕不悔！”三命之坐，德裕等曰：“臣等愿陛下免二人于死，勿使既死而众以为冤。今未奉圣旨，臣等不敢坐。”久之，上乃曰：“特为卿等释之。”德裕等跃下阶舞蹈。上召升坐，叹曰：“朕嗣位之际，宰相何尝比数！李珏、季陵志在陈王，嗣复、弘逸志在安王。陈王犹是文宗遗意，安王则专附杨妃。嗣复仍与妃书云：‘姑何不效则天临朝！’向使安王得志，朕那复有今日？”德裕等曰：“兹事暖昧，虚实难知。”上曰：“杨妃尝有疾，文宗听其弟玄思入侍月馀，以此得通意旨。朕细询内人，情状皎然，非虚也。”遂追还二使，更贬嗣复为潮州刺史，李珏为昭州刺史，裴夷直为驩州司户。 
夏，六月，乙巳，诏：“自今臣下论人罪恶，并应请付御史台案问，毋得乞留中，以杜谗邪。” 
以魏博留后可重顺为节度使。 
上命道士赵归真于三殿建九天道场，亲授法箓。右拾遗王哲上疏切谏，坐贬河南府士曹。 
秋，八月，加仇士良观军容使。 
天德军使田牟、监军韦仲平欲击回鹘以求功，奏称：“回鹘叛将嗢没斯等侵逼塞下，吐谷浑、沙陀、党项皆世与为仇，请自出兵驱逐。”上命朝臣议之，议者皆以为嗢没斯等叛可汗而来，不可受，宜如牟等所请，击之便。上以问宰相，李德裕以为：“穷鸟入怀，犹当活之。况回鹘屡建大功，今为邻国所破，部落离散，穷无所归，远依天子，无秋毫犯塞，奈何乘其困而击之！宜遣使者镇抚，运粮食以赐之，此汉宣帝所以服呼韩邪也。”陈夷行曰：“此所谓借寇兵资盗粮也，不如击之。”德裕曰：“彼吐谷浑等各有部落，见利则锐敏争进，不利则鸟惊鱼散，各走巢穴，安肯守死为国家用！今天德城兵才千馀，若战不利，城陷必矣。不若以恩义抚而安之，必不为患。纵使侵暴边境，亦须俟征诸道大兵讨之，岂可独使天德击之乎！”时诏以鸿胪卿张贾为巡边使，使察回鹘情伪，未还。上问德裕曰：‘嗢没斯等请降，可保信乎？”对曰：“朝中之人，臣不敢保，况敢保数千里外戎狄之心乎！然谓之叛将，则恐不可。若可汗在国，嗢没斯等帅众而来，则于体固不可受。今闻其国败乱无主，将相逃散，或奔吐蕃，或奔葛逻禄，惟此一支远依大国。观其表辞，危迫恳切，岂可谓之叛将乎！况嗢没斯等自去年九月至天德，今年二月始立乌介，自无君臣之分。愿且诏河东、振武严兵保境以备之，俟其攻犯城镇，然后以动力驱除。或于吐谷浑等部中小有抄掠，听自仇报，亦未可助以官军。仍诏田牟、仲平毋得邀功生事，常令不失大信，怀柔得宜，彼虽戎狄，必知感恩。”辛酉，诏田牟约勒将士及杂虏，毋得先犯回鹘。九月，戊辰朔，诏河东、振武严兵以备之。牟，布之弟也。 
癸巳，卢龙军乱，杀节度使史元忠，推牙将陈行泰主留务。 
李德裕请遣命慰抚回鹘，且运粮三万斛以赐之，上以为疑。闰月，己亥，开延英，召宰相议之。陈夷行于候对之所，屡言资盗粮不可。德裕曰：“今征兵未集，天德孤危。倘不以此粮啖饥虏，且使安静，万一天德陷没，咎将谁归！”夷行至上前，遂不敢言。上乃许以谷二万斛赈之。 
以前山南东道节度使、同平章事牛僧孺为太子太师。先是汉水溢，坏襄州民居。故李德裕以为僧孺罪而废之。 
卢龙军复乱，杀陈行泰，立牙将张绛。 
初，陈行泰逐史元忠，遣监军傔以军中大将表来求节钺。李德裕曰：“河朔事势，臣所熟谙。比来朝廷遣使赐诏常太速，故军情遂固。若置之数月不问，必自生变。今请留监军傔，勿遣使以观之。”既而军中果杀行泰，立张绛，复求节钺，朝廷亦不问。会雄武军使张仲武起兵击绛，且遣军吏吴仲舒奉表诣京师，称绛惨虐，请以本军讨之。冬，十月，仲舒至京师。诏宰相问状，仲舒言：“行泰、绛皆游客，故人心不附。仲武幽州旧将，性忠义，通书，习戎事，人心向之。向者张绛初杀行泰，召仲武，欲以留务让之，牙中一二百人不可。仲武行至昌平，绛复却之。今计仲武才发雄武，军中已逐绛矣。”李德裕问：“雄武士卒几何？”对曰：“军士八百，外有上团五百人。”德裕曰：“兵少，何以立功？”对曰：“在得人心。苟人心不从，兵三万何益？”德裕又问：“万一不克，如何？”对曰：“幽州粮食皆在妫州及北边七镇，万一未能入，则据居庸关，绝其粮道，幽州自困矣！”德裕奏：“行泰、绛皆使大将上表，胁朝廷，邀节钺，故不可与。今仲武先自表请发兵为朝廷讨乱，与之则似有名。”乃以仲武知卢龙留后。仲武寻克幽州。 
上校猎咸阳。 
十一月，李德裕上言：“今回鹘破亡，太和公主未知所在。若不遣使访问，则戎狄必谓国家降主虏庭，本非爱惜，既负公主，又伤虏情。请遣通事舍人苗缜赍诏诣温没斯，令转达公主，兼可卜温没斯逆顺之情。”从之。 
上颇好田猎及武戏，五坊小儿得出入禁中，赏赐甚厚。尝谒郭太后，从容问为天子之道，太后劝以纳谏。上退，悉取谏疏阅之，多谏游猎。自是上出畋稍希，五坊无复横赐。 
癸亥，以中书侍郎、同平章事崔郸同平章事，充西川节度使。 
初，黠戛斯既破回鹘，得太和公主，自谓李陵之后，与唐同姓，遣达干十人奉公主归之于唐。回鹘乌介可汗引兵邀击达干，尽杀之，质公主，南度碛，屯天德军境上。公主遣使上表，言可汗已立，求册命。乌介又使其相颉干伽斯等上表，借振武一城以居公主、可汗。十二月，庚辰，制遣右金吾大将军王会等慰问回鹘，仍赈米二万斛。又赐乌介可汗敕书，谕以“宜帅部众渐复旧疆，漂寓塞垣，殊非良计。”又云：“欲借振武一城，前代未有此比。或欲别迁善地，求大国声援，亦须且于漠南驻止。朕当许公主入觐，亲问事宜。傥须应接，必无所吝。”